
Comunicat de presă
Evaluare națională la clasa a VIII-a - an școlar 2017-2018
Conform Calendarului anexă la OMEN nr. 4793 din 31.08.2017, luni, 11 iunie 2018, va începe Evaluarea națională pentru absolvenții claselor a VIII-a. 

În județul Arad sunt înscriși  3154 de elevi din totalul de 3629 de elevi de clasa a VIII-a. 

Luni va avea loc proba la Limba și literatura română. Evaluarea va continua cu proba la Matematică în data de 13 iunie 2018 și Limba și literatura maternă în data de 14 iunie 2018.

Afișarea rezultatelor înaintea contestațiilor - 19 iunie 2018. ( pînă la ora 12:00) iar depunerea contestațiilor - 19 iunie 2018 ( orele 14:00 - 19:00)

Soluționarea contestațiilor - 20 -22 iunie 2018

Afișarea rezultatelor finale după soluționarea rezultatelor - 23 iunie 2018.

